Kongūras

Kongūras (, , ) – viršukalnė vakarų Kinijoje, aukščiausias Sindziango autonominio regiono taškas. Aukštis – 7649 m. Kaip ir gretimas Muztag Atos kalnas, Kongūras paprastai priskiriamas Kunluno (rečiau – Pamyro) kalnų sistemai. Greta kalno telkšo Karakulio ežeras ir praeina Karakorumo plentas.

Susidaręs daugiausia iš gneiso, granito. Yra ledynų.

Į Kongūrą pirmą kartą įkopta tik 1981 m. (britų ekspedicija – Chris Bonington, Al Rouse, Peter Boardman ir Joe Tasker).

 Šaltiniai 

Kategorija:Sindziango kalnai